અમદાવાદ શહેર અને ડાના નોન ટીપી વિસ્તારમાં જ્યારે ટીપી સ્કીમનો ડ્રાફ્ટ બનાવવામાં આવે તો તેમાં સૌથી મહત્વની વાત એ છે કે, ટીપી સ્કીમનો ડ્રાફ્ટ બનાવતી વેળાએ આસપાસની ટીપીની બ્રાઉન્ડ્રી બેસાડવી તથા આસપાસની ટીપી સ્કીમોના રોડનું નેટવર્ક સુસંગત થાય તે રીતે ટીપી સ્કીમનો ડ્રાફ્ટ બને તે આવશ્યક છે પણ ડાએ જે તે વખતે બનાવેલી આંબલીની ટીપી સ્કીમ નંબર ૨૧૫માં આસપાસની બોપલની ટીપી સ્કીમ નંબર ૩ તથા આંબલીની ટીપી સ્કીમ નંબર ૨૧૨ની સાથે બ્રાઉન્ડ્રી મેચ કરી બેસાડી ન હતી એટલે સ્થિતિ એવી થઇ છે કે, આંબલીની ટીપી સ્કીમ નંબર ૨૧૫માં પાંચ પબ્લીક યુટીલીટીના નામે રિઝર્વ કરાયેલા પ્લોટનો આકાર એવો છે કે, જે ભવિષ્યમાં નાગરિકોના જાહેર હેતુ માટે નકામા સાબિત થશે.